eo es eo eo eo eo eo eo eo eo eo eo eo eo eo eo eo it eo eo eo eo eo eo de eo eo eo eo eo eo eo eo eo eo eo eo eo eo hbs_lat fr eo pt hbs_lat eo ro eo nl eo pt hbs_lat nl eo pt hbs_lat eo ro eo nl eo pt nl pt pt nl nl eo pt pt fr pt eo es nl hbs_lat eo nl eo pt pt fr pt eo es eo pt eo eo eo pt pt hbs_lat pt eo es eo pt eo eo eo pt pt fr pt eo es nl ro eo nl eo pt pt fr pt eo es eo ro eo nl eo pt pt hbs_lat pt eo es eo lt eo eo de de de eo eo es eo eo en es
Kaj volonte li asistas vin per La Bambo | La vivo de Kunar
Menuo Iri rekte al enhavo
Ekzemple okazis finfine denove deca movada programo. Mi memoris, kiel mi parolis pri tio kun kelkaj organizantoj kaj partoprenantoj post la 3a JES. Nun oni realigis la bonajn intencojn. Dum la posttagmezo antaŭ la silvestra balo, okazis prezentado de la renkontiĝoj okazontaj dum la sekva jaro – bonega metodo por disdoni informojn! Aldone estis kunsido, dum kiu oni interkonsentis pri la datoj de renkontiĝoj en 2014 por eviti koliziojn. Krome en la trinkejo unu fojon mi spertis FESTO-preparkunsidon, kiam mi volis preni kafon. La Hungaroj, ĉifoje denove dece granda grupo, kunsidis kaj decidis organizi Internacian Junularan Semajnojn (IJS-n) en 2013!
Alia kulmino sendube estis la prelego de mia bona amiko Holger. Li parolis pri sia pasinteco kiel junulo kaj aktivulo, kiel la spertoj el tiuj jaroj helpis lin poste en la profesio. Mi iĝis tre nostalgia, kiam mi vidis min mem sur kelkaj malnovaj fotoj el la dua duono de la 1990aj jaroj… mi pensas, ke estis tre grave, finfine kaj rerigardante paroli pri la praktikaj partoj de vivo kiel aktivulo. Tro ofte lastatempe mi legas senĉesan memvipadon, kiu gvidas al nenio.
Mi mem maloficiale kontribuis al la distra programo per disdonado de ĉokolado – kiel jam post la 2a JES, dum la Internacia Junulara Kongreso (IJK) en Kievo kaj la 3a JES. Ĉifoje mi kunportis ĉiun ĉokoladon dufoje, tiel ke mi povis fordonaci multajn pakaĵojn por la revojaĝo. Entute estis preskaŭ kvin kilogramoj!
Kiam mi sidis en rondo da Rusoj en la gufujo kaj trinkis teon, dum ni kune muzikis, mi preskaŭ sentis min kiel en Rusujo denove. Ili eĉ kantis pecojn el la filmo “Stiljagi“, tiel ke mi parte povis kunkanti en la rusa!
Ĝenerale estis imprese, kiom hejme mi sentis min, kiam mi estis la sola Germano en diversaj naciaj grupoj. Tutegale, ĉu estis Rusoj, Ukrainanoj, Italoj, Francoj, Hungaroj, Slovakoj… “la tuta mondo estis mia propra dom’“, por uzi (duon)citaĵon de Persone.
Alia bonega fenomeno estis, ke revenis kelkaj homoj, kiuj paŭzis dum kelkaj jaroj. Ili nun havis 30 jarojn aŭ pli, kelkaj el ili familion, sed ili ne povis rezigni pri Esperantujo. Jam estas planoj, regule partopreni kaj montri al la pli junaj homoj, kiom intense oni festis dum antaŭaj tempoj…
Dum la nokto inter la 2a kaj 3a de januaro (kutime la lasta, sed ĉifoje ne), mi denove DĴumis. Mi prepariĝis en la trinkejo, kompilante kantoliston. Poste mi aŭskultigis multajn “klasikaĵojn” el la 1980aj kaj 1990aj jaroj.kaj vere dancigis la homojn. Precipe kelkaj Italoj mirinde longe eltenis. Sekve mi surmetis por ili “Ci vuole un fisico bestiale” de Luca Carboni. Tiu kanto estis ege populara dum la fruaj 1990aj jaroj en Esperanto-diskotekoj dum la Internacia Seminario (IS) kaj mi memoras, kiel mi mem surmetis ĝin dum mia unua DĴ-nokto entute dum la IS en 1993/94.
La lasta kanto iĝis “Nova jaro” de Martin Wiese. Li estis sendinta ĝin al mi kun la peto aŭskultigi ĝin, sed mi ne legis la mesaĝon antaŭ la nova jaro. Tial mi nun faris tion, klarigante la originon de la kanto. Mi ege ŝatas la melankolian stilon – kaj kompreneble, ke DĴ en ĝi ludas gravan rolon!
Martin Wiese: Nova jaro
La 3an de januaro okazis la internacia vespero. Por tiu okazo Riccardo Blüher, nia brila teknikisto el Naumburg, anoncis sin mem por kelkaj kantoj. La fratinoj Geyer bedaŭrinde jam estis for, sed Sebastian kaj mi volonte subtenis lin. Riccardo drumis, Sebastian transprenis la gitaron kaj mi kantis. Ni prezentis “Sen vi” kaj “En kaĉ'” (origine de Team’), du pliajn kantojn el la repertuaro de La Kuracistoj.
Tiu ĉi afiŝo aperis en Senkategoria kaj estis etikedigita DĴumado, esperanto, jes, junulara e-semajno, kuracistoj, la kuracistoj, muziko, naumburg je 26 Majo 2013 de DĴ Kunar.
← Ni ŝirmiĝas inter muroj de solec’ Naŭmburgo sen vi estas urb’ sen harmoni’ →
2 pensoj pri “Kaj volonte li asistas vin per La Bambo”
Resonado: Naŭmburgo sen vi estas urb’ sen harmoni’ | La vivo de Kunar
Resonado: In ein Album gegossene Erinnerungen | DĴ Kunar
Retpoŝtadreso ne estos publikigita. Devigaj kampoj estas markitaj *
Kvizo kontraŭ rubokomentoj: Kiu estas la aŭtoro de tiu ĉi taglibro?
Ĉiu tago estas grimpado supren al la monteto
Ĉar la sento brulas sur la haŭto
Eĉ pli bona ol la vera afero
BBBlogo de Birke kaj Bertilo
DĴ Kunar – denaskulo kaj diskĵokeo
Kaddarina und drum rum
Stela ĉiam nur kritikas
Fiere kreata de WordPress